Савила се грана јоргована
Савила се грана јоргована, 
Под граном је клупа легеграна, 
А на клупи лепа Јулијана: 
На крилу јој свилена марама 
А у руци игла од биљура; 
Па ми везе ђерђев од мерџана. 
Туд пролазе фрајле смедеревске 
Па питају лепу Јулијану: 
„Кому везеш ђерђев од мерџана 
Јал’ Милану, ја ли Радовану?”
„Нит’ Милану, нити Радовану
Већ ја везем Ђоки Смедеревцу;
Ђока ми је синоћ погинуо,
Од пиштоља и од револвера.”

Извор  
Станковић, Ж. 1951. Народне песме у Крајини. Музиколошки институт САНУ: Београд., бр. 99., стр. 74.

Љубавне песме
Народне песме у Крајини